ปกติประจำเดือนมาตรงเเต่เดือนนี้มาไม่ตรง หลังจากมีอะไรกะเเฟน ไม่ป้องกันเเต่หลังนอก เเล้วกินยาคุมฉุกเฉินป้องกัน มีโอกาสท้องไหมครับ ประจำเดือนหมดวันที่1ธ.ค.62 1ม.ค.63 ยังไม่มา ถือว่าท้องไหมครับหรือว่าเปนอะไรครับ แฟนมีอาการ ปัสสาวะบ่อย
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ประมาณ 4%-22% แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะส่วนการที่ประจำเดือนยังไม่มา ก็อาจเกิดจากผลของยาคุมฉุกเฉินที่ทำให้ประจำเดือนมาช้าได้ แต่หากเลยกำหนดไปนานเกิน 1 สัปดาห์ แนะนำควรลองตรวจหาการตั้งครรภ์ดูด้วยค่ะสำหรับอาการปัสสาวะบ่อย อาจเกิดจากสาเหตุ เช่น เป็นอาการก่อนการมีประจำเดือนมา กระเพาะปัสสาวะอักเสบ ดื่มน้ำมาก ดื่มชา กาแฟ แอลกอฮอล์ รวมถึงการมีความเครียดและวิตกกังวล เป็นต้น แต่ไม่น่าเป็นอาการของการตั้งครรภ์ เพราะอาการของการตั้งครรภ์จะปรากฏหลังอาการขาดประจำเดือนไปแล้วประมาณ 2 สัปดาห์ค่ะ